Gw mau tau Deskripsi laluan dari Jalan Negeri Kedah K709. Jelasin dalam bahasa melayu

Jalan Negeri Kedah K709, bermula di Kampung Titi Teduri, di dalam kawasan pentadbiran Mukim Baling, salah satu mukim dalam penyeliaan Daerah Baling; di simpang tiga Jalan Persekutuan 67 (Jalan Sungai Petani–Baling), berhampiran dengan Masjid Titi Teduri dan Taman Didikan Kanak-Kanak (TADIKA) Mawaddah Kampung Titi Teduri. Ia akan melintasi sebatang sungai, Sungai Teduri, melalui kawasan estet perumahan kos rendah, Taman Saga Indah. Di lokasi yang sama, ia akan bersimpang dengan  jalan capaian ke estet perumahan Taman Saga. Ia akan membengkok ke selatan, melalui kawasan hutan hijau. Selepas menjelajah sejuah 1.2 kilometer dari penghujung barat, K709 akan bersimpang dengan jalan ke Ibu Pejabat Polis Daerah Baling. Berdekatan dengan Pejabat PERHILITAN Baling, ia akan bersimpang dengan Jalan Kupang-Baling, di kawasan Kampung Telok Pendiat. Jajaran diteruskan menuju ke utara, melalui kawasan perumahan Taman Harmoni Fasa 1, 2, 3 dan 4, dan tamat di simpang tiga Jalan Negeri K708 (Jalan Bukit Charuk Nau) berhampiran dengan Sekolah Model Khas Baling, Kampung Charuk Nau.

Kesemua jajaran Jalan Negeri Kedah K709 terletak di Mukim Baling. Hampir kesemua bahagian jalan K709, jenis jalan raya yang diguna pakai ialah jalan raya tunggal dengan dua lorong.